IAS अफसर ध्यान रखें कि राजनीतिक दल टैक्सपेयर्स का पैसा कहां खर्च कर रहे
PM Narendra Modi to Address IAS Officers on Civil Services Day at Science Building प्रधानमंत्री नरेंद्र मोदी शुक्रवार को सिविल सर्विस डे पर दिल्ली में विज्ञान भवन जाएंगे। यहां वे सुबह 11 बजे  IAS ऑफिसर्स को संबोधित करेंगे। इसके साथ ही वे अच्छा काम करने वाले अफसरों को पुरस्कार भी देंगे।
प्रधानमंत्री नरेंद्र मोदी ने शुक्रवार को 16वें सिविल सर्विस डे पर IAS अधिकारियों को संबोधित किया। उन्होंने कहा, 'जो राजनीतिक दल सत्ता में आया है, उस पर ध्यान रखें कि वो टैक्सपेयर्स के पैसे का इस्तेमाल अपने दल के लिए कर रहा है या देशहित के लिए। ये आपको देखना होगा। सरदार पटेल जिस ब्यूरोक्रेसी को स्टील फ्रेम ऑफ इंडिया कहते थे, उसे पूरा करना है, ब्यूरोक्रेसी से चूक हुई तो देश का धन लुट जाएगा।'
दिल्ली के विज्ञान भवन में पीएम ने 33 मिनट तक स्पीच दी। उन्होंने कहा, 'देश ने आप पर बहुत भरोसा किया है। आपको मौका दिया है। उस भरोसे को कायम रखते हुए काम करिए। आपकी सर्विस में आपके निर्णयों का आधार सिर्फ और सिर्फ देशहित होना चाहिए।'
PM मोदी की स्पीच की 6 बड़ी बातें..
PM अवॉर्ड्स के लिए 748 जिलों ने 2520 नॉमिनेशन भेजे थे
हर साल 21 अप्रैल को मनाए जाने वाले सिविल सर्विस डे के अवॉर्ड्स के लिए 748 जिलों ने हिस्सा लिया था। इसके लिए 2520 नॉमिनेशन मिले थे। इस दौरान जम्मू-कश्मीर के मिशन यूथ और और गुजरात के स्टेट ऑर्गन एंड टिश्यू ट्रांसप्लांट ऑर्गनाइजेशन (SOTTO) ने इनोवेशन (स्टेट) कैटेगरी के तहत पुरस्कार जीता।
पहली बार 2006 में विज्ञान भवन में हुआ था कार्यक्रम
हर साल 21 अप्रैल को भारत में राष्ट्रीय सिविल सर्विस डे मनाया जाता है। विज्ञान भवन में यह कार्यक्रम पहली बार 21 अप्रैल 2006 को आयोजित किया गया था। यह कार्यक्रम देश के कई सार्वजनिक विभागों में काम कर रहे सभी अधिकारियों की सराहना के प्रतीक के रूप में मनाया जाता है, जो भारत की प्रशासनिक मशीनरी को चलाने के लिए मेहनत करते हैं। यह सिविल सेवकों के लिए खुद को नागरिकों के लिए समर्पित करने का एक अवसर है।
1947 से मनाया जा रहा है नेशनल सिविल सर्विस डे
स्वतंत्र भारत के पहले गृह मंत्री सरदार वल्लभभाई पटेल ने 21 अप्रैल 1947 के दिन दिल्ली के मेटकाफ हाउस में प्रशासनिक सेवा के प्रोबेशनर्स अधिकारियों को संबोधित किया था। पटेल ने अपने भाषण में सिविल सेवकों को 'स्टील फ्रेम ऑफ इंडिया' बताया था। तभी से हर साल 21 अप्रैल को नेशनल सिविल सर्विस डे मनाया जाता है।
ये खबरें भी पढ़ सकते हैं...
बिहू डांस में असम ने बनाया वर्ल्ड रिकॉर्ड, PM मोदी की मौजूदगी में 11304 कलाकारों ने किया डांस
असम ने शुक्रवार को असम के प्रसिद्ध बिहू फेस्टिवल पर वर्ल्ड रिकॉर्ड बनाया है। राज्य के सीएम हिमंत बिस्वा सरमा को सबसे बड़ा बिहू डांस आयोजित करने और इतनी बड़ी संख्या में ढोल ड्रम बजाने के लिए गिनीज वर्ल्ड रिकॉर्ड्स की टीम से प्रमाण पत्र मिले हैं। इस दौरा प्रधानमंत्री नरेंद्र मोदी भी मौजूद रहे। पूरी खबर यहां पढ़ें..
PM मोदी ने 71 हजार युवाओं को अपॉइंटमेंट लेटर दिए, कहा- हरदम सीखने को तैयार रहें
केंद्र सरकार की रोजगार मेला स्कीम के तहत प्रधानमंत्री नरेंद्र मोदी ने 71 हजार युवाओं को अपॉइंटमेंट लेटर जारी किए थे। अलग-अलग राज्यों से जुड़े इन सभी युवाओं को केंद्र सरकार के विभागों में नौकरी दी गई। प्रधानमंत्री वीडियो कॉन्फ्रेंसिंग के जरिए कार्यक्रम में शामिल हुए थे। पूरी खबर यहां पढ़ें...